'முடி வெட்டிக் கொள்வது என்ன, மொட்டையே அடித்துக்கொள்ள வேண்டியதுதான்' ' என்று மனம் முணகியது. --அவனுக்குத் தலைமுடி ஒரே அடர்த்தி. சுருள் சுருளாக, வளையம் வளையமாக, வாரிவிட்டால் வங்கி வங்கியாக... "ஒங்க தாத்தாவுக்குத்தான் இந்த மாதிரி சுருட்டை முடி..." --மகனின் முடிப் பெருமையைப்பற்றி அவள் அடிக்கடி பேசிக் கொள்வாள்' 'எல்லாப் பெருமையும் நாளைக்கு...' --"சம்போ மகாதேவா" என்று சோமுவின் மனம் கோஷித்தது. 'நாளைக்கு...நாளைக்கு' என்று மனம் குதூகலித்துக் கொண்டிருந்தது. அந்த 'நாளை' யும் வந்தது.